b'\n_START_ARTICLE_\nJane Moilanen\n_START_PARAGRAPH_\nJane Elisabet Moilanen (o.s. Korri, s. 17. marraskuuta 1956 Nokia) on suomalainen mainonnan ja markkinoinnin ammattilainen ja yksi henkil\xc3\xb6st\xc3\xb6konsultointiyritys M\xc2\xb2 Talent Oy:n perustajista. Koulutukseltaan h\xc3\xa4n on ekonomi ja valtiotieteiden kandidaatti._NEWLINE_Jane Moilanen toimi t\xc3\xa4t\xc3\xa4 ennen perustamansa House of Branding -konsulttiyhti\xc3\xb6n toimitusjohtajana. Vuosina 1998\xe2\x80\x932008 h\xc3\xa4n ty\xc3\xb6skenteli TeliaSoneran br\xc3\xa4ndi- ja markkinointijohdon teht\xc3\xa4viss\xc3\xa4 Suomessa ja Ruotsissa. Sonerassa h\xc3\xa4n toimi my\xc3\xb6s useissa kansainv\xc3\xa4lisiss\xc3\xa4, uuden liiketoiminnan k\xc3\xa4ynnist\xc3\xa4misprojekteissa._NEWLINE_Ennen TeliaSoneraa Moilanen loi uransa mainostoimistoissa vuodesta 1982 ja nousi McCann Helsingin toimitusjohtajaksi 33 vuoden i\xc3\xa4ss\xc3\xa4. Jane Moilasella on ollut uransa aikana lukuisia luottamusteht\xc3\xa4vi\xc3\xa4, mm. QPR Software Oyj:n, World Trade Center Helsinki ry:n ja Suomen markkinointijohto ry:n hallituksen j\xc3\xa4sen, sek\xc3\xa4 Mainostoimistojen Liiton ja IIC Finland ry:n hallituksen puheenjohtaja. H\xc3\xa4n oli my\xc3\xb6s j\xc3\xa4senen\xc3\xa4 p\xc3\xa4\xc3\xa4ministeri Lipposen nime\xc3\xa4m\xc3\xa4ss\xc3\xa4 Suomi Strategia -ty\xc3\xb6ryhm\xc3\xa4ss\xc3\xa4.'